Tas. Sveiki atvykę į Derį

„Tas. Sveiki atvykę į Derį“ () – Jungtinių Amerikos Valstijų antgamtinio siaubo televizijos serialas, sukurtas pagal Stiveno Kingo 1986 m. romaną „Tas“. Filmų „Tas“ (2017) ir „Tas: antroji dalis“ (2019) priešistorė. Serialą išplėtojo Andy Muschietti, Barbara Muschietti ir Jason Fuchs, visi dirbę prie „Tas“ filmų. Vaidina Taylour Paige, Jovan Adepo, Chris Chalk, James Remar, Stephen Rider, Clara Stack, Amanda Christine, Mikkal Karim-Fidler ir Bill Skarsgård, vėl atliekantis Penivaiso vaidmenį.

„Tas. Sveiki atvykę į Derį“ premjera HBO tinkle įvyko 2025 m. spalio 26 d. Serialas sulaukė daugiausia teigiamų kritikų atsiliepimų dėl gamybos kokybės, režisūros, pradžios titrų sekos ir aktorių vaidybos (ypač Skarsgård, Chalk ir jaunesnių aktorių), tačiau buvo kritikuojamas dėl vaizdo efektų ir kai kurių scenarijaus sprendimų.

 Siužetas 

1962 m. pora su sūnumi persikelia į Derio miestelį Meino valstijoje, kaip tik tuo metu, kai dingsta berniukas. Jiems atvykus miestelyje ima dėtis blogi dalykai.

 Aktoriai 
 Aktorius – vaidmuo
 Taylour Paige – Šarlotė Hanlon, aktyvistė, Lerojaus žmona ir Vilo motina
 Jovan Adepo – Lerojus Hanlonas, JAV karinių oro pajėgų majoras, Šarlotės vyras ir Vilo tėvas
 James Remar – Fransis Šo, Lerojaus viršininkas, JAV karinių oro pajėgų generolas leitenantas, ieškantis „ginklo“, siekdamas užbaigti Šaltąjį karą
 Stephen Rider – Henkas Groganas, Ronės tėvas ir vietinio kino teatro mechanikas
 Matilda Lawler – Margaret „Mardžė“ Trumen, Lilės draugė, kuri baiminasi netekti populiarių draugių, ir būsima Ričio Tozierio motina
 Amanda Christine – Veronika „Ronė“ Grogan, Henko duktė, kuri susidraugauja su Lile
 Clara Stack – Lilijana „Lilė“ Beinbridž, mergaitė, mėginanti susitaikyti su tėvo mirtimi, motinos nebuvimu ir kaltės jausmu
 Blake Cameron James – Vilas Hanlonas, Lerojaus ir Šarlotės sūnus, būsimasis Maiko Hanlono tėvas ir mokslo entuziastas, kuriam sunku prisitaikyti prie Derio
 Arian Cartaya – Ričis Santosas, kubiečių kilmės berniukas, susidraugaujantis su Vilu ir yra įsimylėjęs Mardžę
 Miles Ekhardt – Metis Klementsas, berniukas, kuris pradingsta pabudus Penivaisui
 Mikkal Karim-Fidler – Tedis Urisas, Filo geriausias draugas, kilęs iš žydų šeimos
 Jack Molloy Legault – Filas Malkinas, Tedžio geriausias draugas ir sąmokslo teorijų šalininkas
 Matilda Legault – Siuzė Malkin, Filo jaunesnioji sesuo
 Chris Chalk – Dikas Haloranas, pirmojo laipsnio lakūnas, turintis telepatinių ir aiškiaregystės gebėjimų, kuris padeda oro pajėgoms ieškoti „ginklo“
 Peter Outerbridge – Klintas Bauersas, Derio korumpuotas policijos viršininkas
 Madeleine Stowe – Ingrid Kerš / „Periwinkle“, „Juniper Hill“ psichiatrijos ligoninės vyriausioji tvarkytoja ir Bobo Grėjaus duktė, kuri susidraugauja su Lile
 Bill Skarsgård – Šokantysis Klounas Penivaisas (Bobas Grėjus), pikta, formą keičianti būtybė, sėjanti chaosą Deryje

 Serijos 

 Nr. Pavadinimas Režisierius Scenaristas (-ai) Premjera Trukmė 1 The Pilot Andy Muschietti Jason Fuchs  54 min. Keturi nepritapėliai vaikai prisiekia surasti dingusį klasės draugą. Majoras Lerojus Hanlonas atvyksta į Derio oro pajėgų bazę, kur jo laukia nevienareikšmiškas sutikimas. 2 The Thing in the Dark Andy Muschietti Austin Guzman  65 min. Kol Šarlotė ir Vilas mėgina prisitaikyti prie naujo gyvenimo Deryje, Ronė nerimauja dėl savo tėvo likimo. 3 Now You See It Andrew Bernstein Guadalís Del Carmen, Gabe Hobson  58 min. Lerojui, Poliui ir Dikui ieškant naujos kasinėjimų vietos, vaikai stengiasi gauti vaizdinį įrodymą apie patiriamus reiškinius. 4 The Great Swirling Apparatus of Our Planet’s Function Andrew Bernstein Helen Shang  62 min. Vaikams susiduriant su siaubingais išgyvenimais, Šarlotė bando padėti Henkui, o generolas Šo intensyvina savo pastangas. 5 29 Neibolt Street Emmanuel Osei-Kuffour Jr. Brad Caleb Kane  55 min. Kariuomenei pasirodžius Neibolto gatvėje, vaikai leidžiasi į kanalizaciją savu tikslu. 6 In the Name of the Father Jamie Travis Jason Fuchs, Cord Jefferson, Brad Caleb Kane  56 min. Tamsių vizijų kamuojamo Diko „Juodojoje dėmėje“ laukia netikėtumas. Tuo tarpu vaikai susiduria su savo iššūkiais. 7 The Black Spot Andy Muschietti Jason Fuchs, Brad Caleb Kane  61 min. Puolimas „Juodojoje dėmėje“ išlaisvina ilgai snaudusias jėgas. Po to Dikas padeda atrasti dar vieną svarbų artefaktą. 8 Winter Fire Andy Muschietti Jason Fuchs  68 min. Generolui Šo tęsiant savo misiją, Hanlonai, Rouzė, Dikas ir vaikai suvokia, kad Derio likimas priklauso nuo jų.

 Serialo gamyba 
 Plėtra 
2022 m. kovą žurnalas „Variety“ pranešė, kad Andy Muschietti, Barbara Muschietti ir Jason Fuchs kuria (kaip vykdomieji prodiuseriai) HBO Max televizijos serialą „Welcome to Derry“, kuris yra 2017 m. filmo „Tas“ priešistorė. Veiksmas vyksta XX a. 7 dešimtmetyje, prieš filmo įvykius, pasakojama Penivaiso kilmės istorija. 2022 m. lapkritį gautas įsipareigojimas pradėti gamybą, o J. Fuchs ir Brad Caleb Kane buvo pasamdyti kaip serialo prodiuseriai.  2023 m. vasarį leista pradėti serialo gamybą, o Andy Muschietti režisavo kelias serijas, įskaitant J. Fuchs parašytą bandomąją seriją. Bill Skarsgård yra vykdomasis prodiuseris.

 Scenarijaus rašymas 
2025 m. sausį Andy Muschietti atskleidė detales apie šaltinį ir ilgalaikius planus. Pasak jo, serialas pagrįstas romano „Tas“ tarpiniais skyriais, pažymėdamas, kad „yra priežastis, kodėl istorija pasakojama atvirkštine tvarka“. Režisierius teigė, kad pirmuoju sezonu jie tik „atveria langą“ į istoriją, o tikrasis jos „atsiskleidimas“ įvyks antrajame ir trečiajame sezonuose. Seriale taip pat bus nagrinėjama, kodėl Penivaisas lieka Deryje, kai galėtų keliauti „kur nors kitur“, ir kaip jis pasinaudoja vaikais, nes suaugusieji nesupranta, kas jiems nutinka. Vykdomasis prodiuseris Jason Fuchs sakė, kad planas (be Penivaiso kilmės atskleidimo) taip pat yra ir „prakeikto miestelio“ kilmė. Jo teigimu, Deris „daugeliu atžvilgių“ taip pat yra esybė, nes Penivaisas „iš tiesų yra senesnis už Derį“. Būsimi sezonai paliks „kitokį supratimą apie šią būtybę, miesto taisykles ir tai, kas motyvuoja Tą“.

Anot A. Muschietti, antrojo sezono veiksmas vyks 1935 m. ir bus sutelktas į Bradley Gang žudynes ir Didžiąją depresiją Deryje, pristatant naujus veikėjus ir jaunesnes pirmojo sezono veikėjų versijas.

 Aktorių atranka 
2023 m. balandį Jovan Adepo, Chris Chalk, Taylour Paige ir James Remar prisijungė prie aktorių komandos atlikti pagrindinius vaidmenis. Stephen Rider prisijungė kaip nuolatinis serialo aktorius, o Madeleine Stowe – kaip periodiškai pasirodanti aktorė. 2024 m. gegužę Bill Skarsgård pasirinktas pakartotinai atlikti pagrindinį Penivaiso vaidmenį. Kitą mėnesį Alixandra Fuchs, Kimberly Norris Guerrero, Dorian Grey, Thomas Mitchell, BJ Harrison, Peter Outerbridge, Shane Marriott, Chad Rook, Joshua Odjick ir Morningstar Angeline buvo atrinkti atlikti epizodinius vaidmenis. Liepą Rudy Mancuso buvo pakviestas atlikti epizodinį vaidmenį.

 Filmavimas 
Pagrindiniai filmavimo darbai prasidėjo Toronte, Hamiltone ir Port Hope 2023 m. gegužę ir turėjo tęstis iki gruodžio. 2023 m. liepos viduryje serialo gamyba buvo sustabdyta dėl aktorių profesinės sąjungos „SAG-AFTRA“ streiko. 2024 m. rugpjūtį pranešta, kad serialo gamyba baigta, ir paskelbtas serialo pavadinimas – „It: Welcome to Derry“.

 Kritikų atsiliepimai 
Svetainėje „Rotten Tomatoes“, kurioje surenkamos filmų ir TV serialų recenzijos, 81 % iš 162 kritikų atsiliepimų yra teigiami. „Metacritic“ serialui skyrė 61 balą iš 100 (remiantis 30 kritikų nuomonėmis), nurodydamas „daugiausia palankias“ recenzijas.

 Šaltiniai 

 Nuorodos 



Kategorija:JAV televizijos serialai
Kategorija:Siaubo serialai